CELEX: 62021CN0485
Language: et
Date: 2021-08-05 00:00:00
Title: Kohtuasi C-485/21: Eelotsusetaotlus, mille on esitanud Rayonen sad Nessebar (Bulgaaria) 5. augustil 2021 – „S.V.“ OOD versus E. Ts. D.

11.10.2021   
            
            
               ET
            
            
               Euroopa Liidu Teataja
            
            
               C 412/7
            
         
      Eelotsusetaotlus, mille on esitanud Rayonen sad Nessebar (Bulgaaria) 5. augustil 2021 – „S.V.“ OOD versus E. Ts. D.
      (Kohtuasi C-485/21)
      (2021/C 412/05)
      Kohtumenetluse keel: bulgaaria
      
         Eelotsusetaotluse esitanud kohus
      
      Rayonen sad Nessebar
      
         Põhikohtuasja pooled
      
      
         Hageja:„S.V.“ OOD
      
         Kostja: E. Ts. D.
      
         Eelotsuse küsimused
      
      
                  1.
               
               
                  Kas kaasomandis oleva korterelamu korteriomanikest füüsilised isikud on seoses õigussuhetega, mis puudutavad korterelamu ühiskasutuses olevate ruumide haldamist ja korrashoidu, „tarbijad“ (nõukogu 5. aprilli 1993. aasta direktiivi 93/13/EMÜ (1) ebaõiglaste tingimuste kohta tarbijalepingutes artikli 2 punkti b ja Euroopa Parlamendi ja nõukogu 25. oktoobri 2011. aasta direktiivi 2011/83/EL (2) artikli 2 punkti 1 tähenduses)?
               
            
                  2.
               
               
                  Kas kaasomandis oleva korterelamu korteriomanikest füüsiliste isikute staatus „tarbijana“ sõltub sellest, millist liiki õigussuhteid on nad sõlminud (enda nimel sõlmitud leping ühiskasutuses olevate ruumide haldamiseks ja korrashoiuks, korteriomandite valitsemise seaduse (ZUES) artikli 2 kohane leping, valitsemine kaasomanike üldkoosoleku kaudu)?
               
            
                  3.
               
               
                  Kas õigusnormid, mis lubavad kaasomandis oleva korterelamu korteriomanikke kohelda (seoses „tarbija“ staatusega) erinevalt, olenevalt sellest, kas nad on või ei ole sõlminud enda nimel ühiskasutuses olevate ruumide haldamise ja korrashoiu lepingu (viimati nimetatud juhul on valitsemisorgan kaasomanike üldkoosolek), on kooskõlas Euroopa Parlamendi ja nõukogu 25. oktoobri 2011. aasta direktiiviga 2011/83/EL?
               
            
         (1)  EÜT 1993, L 95, lk 29; ELT eriväljaanne 15/02, lk 288).
      
         (2)  Euroopa Parlamendi ja nõukogu 25. oktoobri 2011. aasta direktiiv 2011/83/EL tarbija õiguste kohta, millega muudetakse nõukogu direktiivi 93/13/EMÜ ning Euroopa Parlamendi ja nõukogu direktiivi 1999/44/EÜ ja millega tunnistatakse kehtetuks nõukogu direktiiv 85/577/EMÜ ning Euroopa Parlamendi ja nõukogu direktiiv 97/7/EÜ (ELT 2011, L 304, lk 64).